b"\n_START_ARTICLE_\nTri tenora\n_START_PARAGRAPH_\nTri tenora je skupina opernih pjeva\xc4\x8da koji su nastupali i odr\xc5\xbeavali koncerte 1990-ih i ranim godinama novog milenija. Sastav su sa\xc4\x8dinjavali Luciano Pavarotti, Jos\xc3\xa9 Carreras i Pl\xc3\xa1cido Domingo. Trio je zapo\xc4\x8deo svoje nastupe previjencem u Caracalla kupali\xc5\xa1tima u Rimu na ve\xc4\x8der finala Svjetskog prvenstva u nogometu 1990. godine 7. Srpnja 1990. sa Zubinom Mehtom koji je dirigirao orkestrom Orchestra del Maggio Musicale Fiorentino i Orchestra del Teatro dell'Opera di Roma._NEWLINE_Poznati trojac pjevao je i u Los Angelesu na finalu Svjetskog nogometnog prvenstva 1994. godine, na Champ de Marsu, pod Eiffelovim tornjem za vrijeme Svjetskog nogometnog prvenstva 1998. godine u Francuskoj i 2002. u Yokohami tako\xc4\x91er za vrijeme Svjetskog nogometnog prvenstva u Japanu i Ju\xc5\xbenoj Koreji._NEWLINE_Koncerti su postigli veliki komercijalni uspjeh i postigli su seriju najprodavanijih albuma uklju\xc4\x8duju\xc4\x87i album Carreras - Domingo - Pavarotti: koncert tri tenora koji dr\xc5\xbei rekord najprodavanijeg albuma klasi\xc4\x8dne glazbe i upisan je u Guinnessovu knjigu rekorda, zatim album Tri tenora na koncertu 1994., Tri tenora: Pariz 1998., Najbolja tri tenora i Tri tenora: Bo\xc5\xbei\xc4\x87."